Nordjyllands Politi holdt natten til søndag spritrazzia i Aalborg. 20 bilister gik i fælden.

Siden onsdag har Nordjyllands Politi haft spritrazzia i og omkring Aalborg. Og politiet har taget et uhørt stort antal påvirkede bilister. - Siden onsdag har vi taget 87 personer med alkohol i blodet, siger vagtchefen ved Nordjyllands Politi, Aage Pedersen. Lørdag aften fangede politiet 18 bilister med for meget alkohol i blodet. Derudover blev to narkopårvirkede bilister stoppet. En af de alkoholpåvirkede bilister var en litauisk lastbilchauffør, der fik målt sin promille til 1,73. Politiet stoppede lastbilen, fordi chaufføren ikke havde opdaget, at anhængerens to baghjul var punkteret.